ભારત વિકાસ પરિષદના પ્રમુખ અજય ઓઝા સહિત સદસ્યોએ થરાદના નાયબ કલેક્ટર એ.કે .કલસરીયાને આવેદનપત્ર સ્વરૂપે રજુઆત કરતાં જણાવ્યું હતુંકે તાલુકાને ઘણા બધા ગામડા લાગતા હોવાથી થરાદએ મુખ્ય મથક છે.અને વિકાસ પણ કુદકે અને ભુસકે વધી રહ્યો છે.જીલ્લો બનવાની હરોળમાં અગ્રિમ સ્થાને રહેલા થરાદ માર્કેટયાર્ડથી દુધશીત કેન્દ્ર વચ્ચેના રાષ્ટ્રીય ધોરી માર્ગેથી થરાદમાં પ્રવેશવાના અને સીધા ભાભર તથા કંડલાને જોડતા ચારરસ્તાથી દુધડેરી સુધીના હાઇવેની બંને બાજુ અનેક શોપિંગ સેન્ટર, હોસ્પિટલ, બેંક, સોસાયટીઓ અને સંસ્થાઓ આવેલી છે.આથી ટ્રાફિક સમસ્યા વકરી રહી છે. જેના કારણે ખતરનાક અક્સ્માતમાં મોત અને ગંભીર અથવા તો જીવલેણ ઇજાઓ બનવાના પણ અનેક બનાવો બનવા પામ્યાછે.વળી ભારે વાહનોના કારણે ટ્રાફિક સમસ્યાએ કાયમી પ્રશ્ન છે.